લંડનની પોલીસ કાર્યક્ષમ અને બાહોશ છે, પરંતુ પોતાના હમશકલ ખૂનીએ પોલીસને માતા આપી હતી. શક્ય છે કે ખૂન કરવાનું આયોજન કરતી વખતે જ એણે ભાગી છૂટવાનો પ્લાન બહુ સારી રીતે બનાવી રાખ્યો હશે. પોલીસ ઘટનાસ્થળે પહોંચીને કાર્યવાહી શરૂ કરે એ અગાઉ એ માણસ ઇંગ્લેન્ડમાંથી જ બહાર નીકળી ચૂક્યો હોય તો પોલીસ શું કરે? એને શોધવામાં પોલીસને ફાંફા પડે. ઇંગ્લેન્ડની આસપાસના યુરોપિયન દેશોમાં થઇને વાયા વાયા એ ખૂની તો ગમે ત્યાં ભાગી ગયો હોય. એ હમશકલ કોણ છે એ જાણવાની તીવ્ર જિજ્ઞાસા હોવા છતાં લંડનની પોલીસ કંઇ ઉકાળી નહીં શકે એવી ધાણા વચ્ચે વિભાકર નિરાશ હતો એ જ વખતે આ નવો વિચાર આવ્યો અને એ ઝૂમી ઊઠ્યો.